钦定古今图书集成/理学汇编/文学典/第097卷 > 刘翔
## 钦定古今图书集成/理学汇编/文学典/第097卷 > 刘翔

按《江西通志》：“翔，字虚谷，清江人。宣德四年乡贡士，衡
山县儒学教谕，迁国子学录。景泰初，上《中兴诗》及《神
禹成功》《洪范九畴》《二雅》，请立宗庙，以准古七庙制。事
下礼部议，不果，进翰林检讨。英庙复辟，宪皇登极，再
疏宜建七庙，各具乐章，郊祀、视学、庆成皆当作雅乐，
革元旧制。上召至文渊阁，命与大学士李贤议。翔曰：
‘礼乐百年可兴，兹其时矣’。”事竟寝。成化间致仕。